عبدالرحمان د مسلم زوی په عربانو کې مشهور په ابومسلم خراساني چې مانا ېې د مسلم ځوی ده، د سهېل ـ ختيځ خراسان د سيمې خورا ستر شخصيت او ملي لارښود و چې د بغداد د امويانو د خلافت ماڼۍ ونړولې او د عباسيانو د خلافت د ودانۍ لومړۍ خښته ېې کېښووله . د پلار نوم ېې (بندادهرمز) يا هم (وندادهرمز) و چې تر مسلمانېدو وروسته د (مسلم) په نامه ياد شو او د خراسان د مرود٫٫ ماخان٬٬ د کلي مشر و چې کله کله به ېې د کوفي ښار ته څېرمه د څارويو سوداگري هم کووله، خو د ژوند په پای کې آذربايجان ته ولاړ، او هم هلته ومړ.